24 



bøger (O. Hertwigs) finder man ogsaa udtrykkelig fremhævet, at 

 Dannelsen af det indre Kimblad (Entoderm) hos Fugle og Kryb- 

 dyr ikke foregaar ved Indkrængning af det ydre, men ved en 

 Undervoksning. Og dog synes J. Thomas Patte rsons Under- 

 søgelser af Dueægget at vise, at der vel er en Formændring, men 

 ingen Væsensforskel. Forløbet er vanskehgt at iagttage, fordi 

 det foregaar hurtigt og inden Ægget lægges. 



Vi har set, at Resultatet af Ægkløvningen hos Krybdyr og 

 Fugle var Fremkomsten af Kimskiven, der er en flad Celleudbred- 

 ning liggende ovenpaa Blommemassen. I Dueægget foregaar der 

 nu følgende: Cellerne i Kimskivens bagerste Del fortyndes til et 

 enkelt Lag, medens den er mange Celler tyk i den forreste Del. 

 Ved Udtyndingen dannes en Hulhed under Kimskiven ; den 

 svarer til Hulrummet i Fig. 121, Ai. Cellerne i Kimskivens ba- 

 gerste Rand fjærner sig nu fra Blommemassen, og denne Rand 

 krænges eller bøjes indad og vokser fortil, saa at der herved 

 fremkommer et indre Lag af Celler, der begrænser Hulheden og 

 bliver til det indre Kimblad (Entoderm). Aabningen bagtil er 

 Urmunden og det nye Hulrum Urtarmen (Fig. 122, 4). Ved Ur- 

 mundens Rand gaar det ydre og indre Kimblad over i hinanden 

 ligesom det ses i Fig. 121, Ae. Urmunden i Dueægget lukker sig 

 igen lige inden Ægget lægges. 



Det fremgaar af de tre andre Billeder i Fig. 122, hvorledes 

 der er jævne Overgange mellem Kimskaalen hos Trævlemund 

 (Fig. 121 Ae) og den Kimskaalsændring, vi ser hos Fuglen. Hos 

 Salamanderen (1) er Blommemassen ikke saa stor, at den kan 

 foraarsage nogen sjaiderlig Forandring i Dannelsen af Kimbla- 

 dene. Men hos Ormpadden (2), hvis Ægudvikling i mange Hen- 

 seender ligner Krybdyrenes, og som har en meget stor Nærings- 

 blomme ligesom disse, er Ægkløvningen skiveformet, og Dan- 

 nelsen af det indre Kimblad nærmer sig derfor i høj Grad For- 

 holdet hos Krybdyr og Fugle. I Billedet (2) er Dannelsen af det 

 indre Kimblad (En) lige paabegyndt. Hos Firbenet (3) ses ogsaa 

 Spalten mellem det ydre og det indre Kimblad og Overgangen 

 imellem dem ved den her lukkede Urmund. 



Under de første Timers Rugning af Fugleægget fremkommer 

 der omkring Kimplettens Midte en Fortykkelse af Cellelagene i 

 det ydre Kimblad. Den bagerste Del af denne Fortykkelse viser 

 sig set ovenfra som et uigennemsigtigt Baand, der hurtigt tiltager 

 i Længde bagud og kaldes Primitivstriben (Fig. 123 D og H). 



